МОДЕЛ

ОКВИРНИ СПОРАЗУМ

Закључен у Новом Саду дана \_\_\_\_\_\_\_\_\_\_ године, између страна потписница:

1. **Јавно градско саобраћајно предузеће „Нови Сад“ Нови Сад**,са седиштем у Новом Саду, улица Футошки пут бр. 46, ПИБ: 100277615, Матични број: 08041822, кога заступа в.д. директора MSc Младен Паповић

(*у даљем тексту*: **Наручилац/Купац**)

и

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*уписати назив* *Привредног субјекта*), са седиштем у , улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_,

Матични број: , телефон: , рачун број код \_\_\_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*у даљем тексту*: **Привредни субјект/Продавац**)

***Стране у оквирном споразуму сагласно констатују:***

* да је Наручилац у складу са чланом 52, чланом 66. и чланом 67. став 3. тачка 1) Закона о јавним набавкама(*„Службени гласник РС” број 91/2019 и 92/2023 - у даљем тексту:* ЗЈН) спровео отворени поступак јавне набавке добара број **89/24,** **Уља и мазива -** са циљем закључења оквирног споразума са једним понуђачем на период од једне године;
* да је Наручилац донео Одлуку о закључењу Оквирног споразума број од \_\_\_\_\_\_\_\_2024. године, у складу са којом се закључује овај Оквирни споразум између Наручиоца као Купца и Привредног субјекта као Продавца;
* да је Привредни субјект/Продавац доставио прихватљиву понуду број \_\_\_\_\_\_\_ од \_\_\_\_\_\_\_\_2024. године, која чини саставни део овог оквирног споразума,
* да овај Оквирни споразум не представља обавезу Наручиоца на закључивање појединачног уговора о јавној набавци или издавања наруџбеница;
* да облигаторна обавеза настаје закључивањем појединачног уговора о јавној набавци или издавањем наруџбеница у складу са чланом 67. став 3. тачка 1) ЗЈН, на основу овог Оквирног споразума;
* да се на тумачење одредаба овог Оквирног споразума примењују следећа правила:
  + наслови чланова и параграфа додати су само ради лакшег сналажења страна потписница и неће утицати на тумачење овог оквирног споразума,
  + када контекст то захтева, речи у једнини подразумеваће и њихову множину и обратно, а речи у једном роду подразумеваће и други род,
  + позивање на сагласност или одобрење у овом оквирном споразуму подразумеваће да страна која даје сагласност или одобрење мора исте дати у писаном облику, осим ако другачије експлицитно није наведено,
  + било које упућивање на закон ће укључивати и све промене тог закона које су у датом тренутку на снази и било који други закон који је донет као замена, као и све друге прописе (укључујући и указе, наредбе и друге извршне управне акте), уредбе, правилнике и подзаконске акте који су у датом тренутку на снази и било које обавештење, захтев, наредбу, упутство, молбу или обавезу која је настала по основу тог закона или тих прописа, уредби, правилника и подзаконских аката;
  + да саставни део овог Оквирног споразума чине:
    - техничка спецификација и образац структуре цене,
    - остала техничка документација битна за реализацију предмета набавке.

***Стране потписнице су се споразумеле о следећем:***

**ПРЕДМЕТ ОКВИРНОГ СПОРАЗУМА**

**Члан 1.**

Предмет Оквирног споразума је утврђивање услова за закључивање појединачних уговора о јавној набавци добара између Купца и Продавца или издавање наруџбенице Продавцу, у складу са условима из конкурсне документације за јавну набавку добара - **Уља и мазива**,ЈН бр. **89/24**,Понудом Продавца, одредбама овог Оквирног споразума и стварним потребама Купца.

Детаљна спецификација добара са јединичним ценама, дата је у прилогу овог оквирног споразума и чини његов саставни део.

Количине у спецификацији су оквирне, док ће се стварне количине дефинисати појединачним уговорима о јавној набавци или у наруџбеницама о јавној набавци.

**ПОДИЗВОЂАЧ**

**Члан 2.**

Продавац наступа са подизвођачем:

;

(*навести назив и седиште ангажованог подизвођача, део предмета набавке, односно уговора, који ће извршити преко подизвођача, уколико је Продавац у понуди наступио са подизвођачем, као и тачан износ-вредност уговора Подизвођача и њихов текући рачун уколико исти захтева да му се доспела потраживања плаћају непосредно – напомена: Текст овог члана пре закључења прилагођава Купац у зависности од наступа Продавца са којим се закључује Оквирни споразум*)

**ВАЖЕЊЕ ОКВИРНОГ СПОРАЗУМА**

**Члан 3.**

Овај Оквирни споразум се закључује на период од 12 (дванаест) месеци, а ступа на снагу даном обостраног потписивања.

Током периода важења овог Оквирног споразума, предвиђа се закључивање више појединачних уговора или издавање више наруџбеница Продавцу, у зависности од стварних потреба Купца, што подразумева и то да не постоји дужност на страни Купца за закључивањем, односно издавањем наведених аката.

Појединачни уговори се морају закључивати, те појединачне наруџбенице издавати, у току трајања Оквирног споразума, што подразумева да исти имају своју правну судбину и да не морају бити ограничени трајањем овог Оквирног споразума.

Вредност свих закључених појединачних уговора или издатих наруџбеница не сме прећи вредност Оквирног споразума, осим у случајевима повећања обима у складу са члановима 157, 158. и 160. ЗЈН.

**ВРЕДНОСТ**

**Члан 4.**

Укупна вредност овог Оквирног споразума је једнака процењеној вредности јавне набавке и износи **5.000.000,00** ( ***петмилионадинара)****.*

Јединичне цене исказане су у Понуди Продавца без ПДВ-а.

Износ који је добијен множењем јединичних цена без ПДВ-а са наведеним оквирним количинама, служио је само као начин да се примени критеријум и закључи Оквирни споразум, односно рангирају пристигле понуде.

У понуђене цене Продавца су урачунати сви трошкови које исти има у реализацији предметне јавне набавке, што дакле подразумева купопродају добра, превоз, испоруку и истовар у магацин Купца или друго место које изузетно одреди Купац.

ПДВ ће се регулисати сходно законским прописима из дате области, односно сходно важећем **Закону о порезу на додату вредност** *(у даљем тексту:* **ЗПДВ*)***.

Јединичне цене су фиксне и не могу се мењати за све време важења Оквирног споразума.

Стране у оквирном споразуму су сагласне да се, у складу са чланом 162 ЗЈН, а на основу чланова 156-161. ЗЈН, након закључења овог оквирног споразума, без претходног спровођења поступка јавне набавке, могу мењати одредбе овог оквирног споразума.

Следом претходног става стране потписнице дефинишу сваки од законом предвиђених основа за измену Оквирног споразума, док у случају да је неопходна измена других елеманата који нису обухваћени наведеним члановима, стране потписнице ће приступити усаглашавању воља по сваком конкретном питању и у складу са тим мењати одредбе Оквирног споразума писменим путем, уколико су исте дозвољене у правном промету, односно уобичајне, те да се њима не мења природа самог, Оквирног споразума, односно уговора закљученог на основу Оквирног споразума, односно издате наруџбенице.

Обавезе које по основу овог Оквирног споразума (евентуално) доспевају у 2025. години биће реализоване највише до износа средстава која ће за ту намену бити одобрена у 2025. години.

**НАЧИН И УСЛОВИ ЗАКЉУЧИВАЊА ПОЈЕДИНАЧНИХ УГОВОРА ИЛИ ИЗДАВАЊА НАРУЏБЕНИЦА**

**Члан 5.**

Након закључења Оквирног споразума, када настане потреба Купца за предметом набавке, Купац ће упутити Продавцу позив у циљу закључивања појединачног уговора о јавној набавци или издавања наруџбенице, у оквиру кога ће исказати своје потребе у смислу рокова, количина и врсте добара, што ће бити саставни део појединачног уговора или наруџбенице.

Продавац је дужан да на позив из става 1. овог члана одговори у року од најкасније 3 (три) радна дана, након чега ће Купац, уколико је Продавац сагласан, истом доставити на потпис уговор у року од 5 (пет) дана од дана давања сагласности или издати наруџбеницу.

Уколико Продавац не одговори или не да сагласност, у року из става 2. овог члана, Купац ће реализовати средство обезбеђења за добро извршење посла из члана 12. овог Оквирног споразума и једнострано раскинути Оквирни споразума са Продавцем.

При закључивању појединачних уговора или издавању наруџбеница, не могу се мењати битни услови из Оквирног споразума.

Уговор о јавној набавци или наруџбеница се закључује под условима из овог Оквирног споразума у погледу предмета набавке, јединичних цена, начина и рокова плаћања, рокова испоруке, гарантног рока и остало.

Уколико се у току важења овог Оквирног споразума евентуално појави објективна потреба за добрима који нису обухваћени техничком спецификацијом и који се нису могли предвидети приликом давања Понуде, фактурисање вредности истих, вршиће се према ценовнику Продавца важећем на дан подношења Понуде, под условом да овлашћено лице Купца, које ће пратити испоруку по закљученом појединачном уговору или издатој наруџбеници и вршити примопредају истих са Продавцем, у писаној форми одобри купопродају тих добара и тиме потврди постојање напред наведене објективне потребе, али и тржишне вредности конкретних добара.

**НАЧИН И РОК ПЛАЋАЊА**

**Члан 6.**

Купац ће вредност испоручених добара платити Продавцу у року од **\_\_\_** дана *(****минимум 30 дана – максимум 45 дана)*** од дана пријема исправног е-рачуна, на основу обострано потписаног појединачног уговора, или издате наруџбенице, у складу са овим оквирним споразумом, а на основу документа којим је потврђена испорука добара.

Продавац се обавезује да на сваком рачуну (фактури) коју издаје унесе (упише) број под којим је Оквирни споразум о јавној набавци уписан у деловодну књигу код Купца.

**РОК И МЕСТО ИСПОРУКЕ**

**Члан 7.**

Уговорени рок за испоруку добара је \_\_\_\_\_\_\_\_\_\_\_\_\_ дана *(****најдуже 7 дана****)* дана од момента пријема писаног захтева за испоруку.

Продавац се обавезује да добра, за све време реализације овог оквирног споразума и на основу њега закључених уговора или издатих наруџбеница испоручује по требовању-захтеву за испоруку, сукцесивно, по потребама Купца и то до истека врсте и количина добара на које је уговор закључен, односно издата наруџбеница а најдуже до истека истог, у складу са захтевима за испоруку Купца у погледу врсте и количине добара.

Рок испоруке се може продужити само уз изричиту сагласност Купца, на основу писаног захтева Продавца који мора садржати оправдан разлога за исто и предлог продужетка рока испоруке.

Место испоруке јесте ФРАНКО магацин Купца, на адреси - Футошки пут бр. 46, 21137 Нови Сад.

Купац задржава право да број испоручних места повећа за једно испоручно место и промени адресе испоручних места без утицаја на уговорене цене, што ће бити део конкретног појединачног уговора о јавној набавци или издате наруџбенице.

Транспорт и истовар до магацина Купац обезебеђује Продавац.

**АМБАЛАЖА И НАЧИН ПАКОВАЊА**

**Члан 8.**

Добра морају бити упакована у оригиналном паковању и/или амбалажи (карактеристичну за ту врсту добара), при чему транспортна паковања треба да буду затворена тако да обезбеђују производ од лома, загађења, расипања, квара и других промена.

Продавац се обавезује да превоз добара, у одговарајућем паковању, врши одговарајућим транспортним/доставним возилом.

Паковања/амбалажа је неповратна.

**КВАЛИТЕТ, КОЛИЧИНЕ, ГАРАНЦИЈЕ КВАЛИТЕТА И РЕКЛАМАЦИЈЕ**

**Члан 9.**

Добра морају бити оригиналног квалитета, односно сва испоручена добра морају одговарати техничком опису и бити произведена од стране произвођача који је наведен у Понуди.

Подразумевано, сва добра морају бити здравствено исправна и безбедна за људску употребу, те морају бити сврсисходна, односно морају бити употребљива у пуном капацитету који је подразумеван за ту врсту добара.

Утврђивање количине − квантитативни пријем врши се након закључења појединачног уговора или издавања наруџбенице, односно приликом извршења истих и то бројањем, мерењем и појединачним прегледом сваког паковања.

Уколико представник Купца, приликом квантитативног и квалитативног пријема добара, утврди да испоручена добра не одговарају требованој количини и/или уговореном квалитету, о томе сачињава записник који потписују представник Продавца и Купца (или само представник Купца уколико представник Продавца одбије да га потпише) и који се доставља, без одлагања, Продавцу.

Истовремено Купац је овлашћен да одбије пријем добара која не одговарају требованој количини и/или уговореном квалитету, уз обавезу да, без одлагања, писаним путем, обавести Продавца и захтева нову испоруку добара која одговара требованој количини и уговореном квалитету, а најкасније 36 часова од појединачне испоруке.

Уколико Продавац уопште не испоручи требована добра или се недостатак добара утврди након извршене примопредаје (скривени недостаци), Купца сачињава рекламациони записник који потписује само представник Купца и који се доставља, без одлагања, Продавцу који се обавезује да на рекламацију Купца отклони недостатке без накнаде.

Када се недостатак добара утврди након извршене примопредаје (скривени недостаци), Купац је у обавези да добра задржи до тренутка упознавања представника Продавца са утврђеним недостатком и захтева замену испоручене количине, односно испоруку робе која је у складу са уговореним квалитетом.

Уколико Продавац у току реализације овог оквирног споразума три пута не прихвати евентуалну рекламациону испоруку добара, односно врати/замени добра, Купац може раскинути уговор и активирати средство обезбеђења за добро извршење посла.

**ГАРАНТНИ РОК**

**Члан 10.**

Гарантни рок за испоручена добра је месеца/и *(****најмање 12 месеци****)* од испоруке, односно извршења примопредаје сваког појединачног добра.

У гарантном року, Продавац је у обавези да по пријему писане рекламације Купца, о свом трошку замени неисправна добра са новим одговарајућег квалитета.

**УГОВОРНА КАЗНА**

**Члан 11.**

Уколико Продавац, у складу са појединачним обострано потписаним појединачним уговором или са појединачном наруџбеницом о јавној набавци, не изврши испоруку добара у складу са уговореним квалитетом и стандардима у дефинисаном року обавезан је да за сваки дан закашњења плати Купцу износ од 0,2% укупне вредности уговора, с тим да укупан износ уговорне казне не може прећи 5% укупне уговорене вредности, односно вредности из појединачног уговора.

Уколико Продавац не изврши испоруку добара у року, односно их не испоручи уопште или их испоручи делимично обавезан је да плати Купцу уговорну казну у висини од 5% укупне цене уговорених добара.

Наплату уговорне казне Купац ће извршити, без претходног пристанка Продавца, умањењем рачуна наведеног у испостављеној фактури.

Право Купца на наплату уговорне казне не утиче на право Купца да захтева накнаду стварне штете.

**СРЕДСТВА ОБЕЗБЕЂЕЊА-ОКВИРНИ СПОРАЗУМ**

**Члан 12.**

Продавац се обавезује да приликом закључења овог оквирног споразума, преда Купцу једну бланко сопствену меницу, као обезбеђење **за извршење уговорних обавеза**, која мора бити евидентирана у Регистру меница и овлашћења Народне банке Србије.

Меница мора бити оверена печатом и потписана од стране лица овлашћеног за потписивање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности оквирног споразума, без ПДВ-а, односно са назначеним износом од 500.000,00 динара.

Уз меницу мора бити достављена копија картона депонованих потписа који је издат од стране пословне банке коју Продавац наводи у меничном овлашћењу – писму.

Рок важења менице је 13 (тринаест) месеци од обостраног потписивања овог оквирног споразума.

Купац ће наплатити потраживања из дате менице уколико Продавац:

* не буде извршавао своје обавезе у роковима и на начин предвиђен оквирним споразумом,
* не одговори на позив за закључење уговора или не испоручи добра у складу са издатом наруџбеницом.

**ВИША СИЛА**

**Члан 13.**

Уколико после закључења овог Оквирног споразума наступе околности више силе, који доведу до ометања или онемогућавања извршења обавеза дефинисаних Оквирним споразумом, рокови извршења обавеза ће се продужити за време трајања више силе пропорцијонално трајању више силе, осим ако природа околности више силе није таква да проузрукује неопходност дужег продужења рокова.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у оквирном споразуму и који нису могли бити спречени од стране погођене вишом силом.

Вишом силом сматрају се поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

Страна у оквирном споразуму погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

**РАСКИД ОКВИРНОГ СПОРАЗУМА**

**Члан 14.**

Свака од страна потписница овог Оквирног споразума може раскинути овај Оквирни споразум у случају да друга страна не извршава своје уговорне обавезе у свему на уговорени начин и у уговореном року, односно у случају да врши битне повреде Оквирног споразума, у смислу одредаба Закона о облигационим односима.

Страна која жели да раскине Оквирни споразум дужна је да о томе у разумном року писмено обавести другу страну.

Раскидом Оквирног споразума не престаје евентуална обавеза да се накнади стварна штета проузрокована другој страни, као и да раскид нема утицаја на решавање евентуалих спорова и уређивање права и обавеза насталих пре раскида.

Страна која је одговорна за раскид Оквирног споразума дужна је да другој страни надокнади стварну штету.

**ЗАВРШНЕ ОДРЕДБЕ**

**Члан 15.**

Стране потписнице су сагласне да, у складу са одредбама члана 436. став 2. важећег Закона о облигационим односима (*у даљем тексту:* **ЗОО**), Продавац нема права да изврши пренос потраживања на трећа лица без сагласности Купца.

Стране потписнице се обавезују да ће се у извршењу овог Оквирног споразума, као и на основу њега потписаних појединачних уговора и издатих наруџбеница понашати, осим у складу са одредбама наведених аката, и сходно одредбама члана 154. ЗЈН.

**Члан 16.**

За све што није регулисано овим оквирним споразумом примењиваће се одредбе ЗОО и других позитивних прописа из предметне области.

**Члан 17.**

Све спорове који проистекну у реализацији овог Оквирног споразума стране потписнице у овом оквирном споразуму ће решавати споразумно.

У случају да споразум није могућ, спор ће решавати Привредни суд у Новом Саду.

**Члан 18.**

Овај Оквирни споразум је закључен у 3 (три) истоветна примерака, од којих Купцу припадају 2 (два) примерка, а Продавцу 1 (један) примерак.

**ПРОДАВАЦ КУПАЦ**

Овлашћено лице/директор В.д. директора ЈГСП "Нови Сад"

*(име, презиме и потпис овлашћеног лица)* MSc Младен Паповић